turjo4nis/wikipedia-bn-dump-20250701 huggingface dataset:
সেলিনা জাহান লিটা

মোছাঃ সেলিনা জাহান লিটা (জন্ম: ৮ ডিসেম্বর ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

জন্ম ও পারিবারিক পরিচিতি 
সেলিনা জাহান লিটা ১৯৭০ সালের ৮ ডিসেম্বর তৎকালীন পূর্ব পাকিস্তানের রংপুরের ঠাকুরগাঁওয়ের রাণীশংকৈল জন্মগ্রহণ করেন। তার পিতা আলী আকবর ১৯৭৩ সালের ১ম জাতীয় সংসদের সদস্য ছিলেন।

শিক্ষাজীবন 
তিনি রাজশাহী বিশ্ববিদ্যালয় বাংলা বিভাগে পড়াশোনা করেছেন।

রাজনৈতিক জীবন 
সেলিনা জাহান লিটা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে ঠাকুরগাঁও-পঞ্চগড় জেলার জন্য নির্ধারিত সংরক্ষিত নারী আসন-১ নং আসন থেকে ১ম বারের মতো এমপি নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য সেলিনা জাহান লিটা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৭০-এ জন্ম
জীবিত ব্যক্তি
বাংলাদেশী মুসলিম
ঠাকুরগাঁও জেলার রাজনীতিবিদ
রাজনীতিতে বাংলাদেশী নারী
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
ঠাকুরগাঁও জেলার ব্যক্তি
২১শ শতাব্দীর বাংলাদেশী নারী রাজনীতিবিদ
সফুরা বেগম

সফুরা বেগম রুমি (জন্ম: ১১ মার্চ ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

জন্ম ও পারিবারিক পরিচিতি 
সফুরা বেগম ১৯৫৯ সালের ১১ মার্চ তৎকালীন পূর্ব পাকিস্তানের লালমনিরহাটে জন্মগ্রহণ করেন।

রাজনৈতিক জীবন 
সফুরা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে কুড়িগ্রাম-লালমনিরহাট জেলার জন্য নির্ধারিত সংরক্ষিত নারী আসন-২ নং আসন থেকে ১ম বারের মতো এমপি নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 

 মাননীয় সংসদ সদস্য সফুরা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫৯-এ জন্ম
জীবিত ব্যক্তি
বাংলাদেশী মুসলিম
লালমনিরহাট জেলার রাজনীতিবিদ
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
নাইক্ষ্যংছড়ি থানা

নাইক্ষ্যংছড়ি থানা বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি থানা।

প্রতিষ্ঠাকাল 
নাইক্ষ্যংছড়ি থানা গঠিত হয় ১৯২৩ সালে।

প্রশাসনিক এলাকাসমূহ 
নাইক্ষ্যংছড়ি উপজেলার ৫টি ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন।

ইউনিয়নসমূহ:
 ১নং নাইক্ষ্যংছড়ি সদর
 ২নং বাইশারী
 ৩নং ঘুমধুম
 ৪নং দোছড়ি
 ৫নং সোনাইছড়ি

আরও দেখুন 
 নাইক্ষ্যংছড়ি উপজেলা
 বান্দরবান জেলা

তথ্যসূত্র

বহিঃসংযোগ 

বান্দরবান জেলার থানা
নাইক্ষ্যংছড়ি উপজেলা
নাইক্ষ্যংছড়ি সদর ইউনিয়ন

নাইক্ষ্যংছড়ি সদর বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

আয়তন 
নাইক্ষ্যংছড়ি সদর ইউনিয়নের আয়তন ১৮,৭৮০ একর (৭৬ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী নাইক্ষ্যংছড়ি সদর ইউনিয়নের মোট জনসংখ্যা ১৮,০১৪ জন। এর মধ্যে পুরুষ ৯,৬৭৮ জন এবং মহিলা ৮,৩৩৬ জন। মোট পরিবার ৩,৫৯৮টি।

২০২২ সালের আদমশুমারি অনুযায়ী নাইক্ষ্যংছড়ি সদর ইউনিয়নের মোট জনসংখ্যা ২৩,৩৪৩ জন।
এর মধ্যে ২১,০৭৩ জন মুসলিম, ২,০৩৯ জন বৌদ্ধ, ২১১ জন হিন্দু, ১১ জন খ্রিস্টান এবং ৯ জন অন্যান্য ধর্মের অনুসারী।

অবস্থান ও সীমানা 
নাইক্ষ্যংছড়ি উপজেলার দক্ষিণাংশে নাইক্ষ্যংছড়ি সদর ইউনিয়নের অবস্থান। নাইক্ষ্যংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে দোছড়ি ইউনিয়ন ও কক্সবাজার জেলার রামু উপজেলার কচ্ছপিয়া ইউনিয়ন, পশ্চিমে কক্সবাজার জেলার রামু উপজেলার কাউয়ারখোপ ইউনিয়ন ও সোনাইছড়ি ইউনিয়ন, দক্ষিণে ঘুমধুম ইউনিয়ন ও মায়ানমারের রাখাইন প্রদেশ এবং পূর্বে মায়ানমারের রাখাইন প্রদেশ অবস্থিত।

প্রশাসনিক কাঠামো 
নাইক্ষ্যংছড়ি সদর ইউনিয়ন নাইক্ষ্যংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি নাইক্ষ্যংছড়ি সদর, জারুলিয়াছড়ি ও ভাল্লুকখাইয়া ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
নাইক্ষ্যংছড়ি সদর ইউনিয়নের সাক্ষরতার হার ৩৩.৯%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 হাজী এম এ কালাম সরকারি কলেজ

মাধ্যমিক বিদ্যালয়
 নাইক্ষ্যংছড়ি ছালেহ আহমেদ সরকারি উচ্চ বিদ্যালয়
 নাইক্ষ্যংছড়ি বালিকা উচ্চ বিদ্যালয়

মাদ্রাসা
 মদিনাতুল উলুম মডেল ইনস্টিটিউট দাখিল মাদ্রাসা

প্রাথমিক বিদ্যালয়
 আদর্শ গ্রাম সরকারি প্রাথমিক বিদ্যালয়
 আশারতলী সরকারি প্রাথমিক বিদ্যালয়
 কম্বনিয়া সরকারি প্রাথমিক বিদ্যালয়
 গয়ালমারা সরকারি প্রাথমিক বিদ্যালয়
 চাক হেডম্যান পাড়া সরকারি প্রাথমিক বিদ্যালয়
 জামছড়ি সরকারি প্রাথমিক বিদ্যালয়
 জারুলিয়াছড়ি সরকারি প্রাথমিক বিদ্যালয়
 তাংরা বিছামারা সরকারি প্রাথমিক বিদ্যালয়
 নাইক্ষ্যংছড়ি বর্ডার গার্ড সরকারি প্রাথমিক বিদ্যালয়
 নাইক্ষ্যংছড়ি মডেল সরকারি প্রাথমিক বিদ্যালয়
 ফুলতলী সরকারি প্রাথমিক বিদ্যালয়
 ভাল্লুকখাইয়া সরকারি প্রাথমিক বিদ্যালয়
 হামিদিয়া পাড়া সরকারি প্রাথমিক বিদ্যালয়

যোগাযোগ ব্যবস্থা 
নাইক্ষ্যংছড়ি সদর ইউনিয়নে যোগাযোগের প্রধান ২টি সড়ক হল রামু-নাইক্ষ্যংছড়ি সড়ক ও আলীকদম-নাইক্ষ্যংছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

হাট-বাজার 
নাইক্ষ্যংছড়ি সদর ইউনিয়নের প্রধান হাট-বাজার হল নাইক্ষ্যংছড়ি বাজার।

দর্শনীয় স্থান 
নাইক্ষ্যংছড়ি সদর ইউনিয়নের দর্শনীয় স্থানগুলোর মধ্যে রয়েছে:
 নাইক্ষ্যংছড়ি উপবন পর্যটন কেন্দ্র
 গয়াল প্রজনন ও গবেষণা কেন্দ্র

জনপ্রতিনিধি 
 বর্তমান চেয়ারম্যান: নুরুল আবছার ইমন

আরও দেখুন 
 নাইক্ষ্যংছড়ি উপজেলা
 নাইক্ষ্যংছড়ি থানা
 বান্দরবান জেলা

তথ্যসূত্র

বহিঃসংযোগ 

নাইক্ষ্যংছড়ি উপজেলার ইউনিয়ন
বাজার (চলচ্চিত্র)

বাজার () হলো ২০১৮ সালের হিন্দি ভাষায়   ব্যবসায়িক অপরাধমূলক চলচ্চিত্র। এই চলচ্চিত্রটি গৌরব কে. চাওলা পরিচালনা করেছেন এবং নিখিল আডবাণী ও আসেম আরোরা চিত্রনাট্যকারের দায়িত্ব পালন করেছেন। এই চলচ্চিত্রে সাইফ আলী খান, অভিষিক্ত রোহান বিনোদ মেহরা, চিত্রাঙ্গদা সিং এবং রাধিকা আপ্টে অভিনয় করেছেন। এই চলচ্চিত্রটি মূলত স্টক মার্কেটের উপর ভিত্তি করে অর্থ, ক্ষমতা ও ব্যবসায়ের পটভূমিতে নির্মিত। চলচ্চিত্রটি ২০১৮ সালের ২৬শে অক্টোবর মুক্তি পেয়েছে। ১৯৮৭ সালের মার্কিন চলচ্চিত্র ওয়াল স্ট্রিট এই চলচ্চিত্রটি নির্মাণে ব্যাপকভাবে অনুপ্রাণিত করেছে। এই চলচ্চিত্রটি সমালোচকদের কাছ থেকে যেমন প্রশংসা কুড়িয়েছে তেমন বাণিজ্যিকভাবে সফলতা অর্জন করেছে।

অভিনয়ে
সাইফ আলী খান – শকুন কোঠারী
রহান বিনোদ মেহরা – রিজওয়ান আহমেদ
রাধিকা আপ্টে – প্রিয়া রায়
চিত্রাঙ্গদা সিং – মন্দিরা কোঠারী
রাদ্ধেয় মহেন্দ্রু – আলিশা কোঠারী
আনিকা মালহোত্রা – নয়নতারা কোঠারী
সোনিয়া বালানি – আমনা আহমেদ
পবন চোপড়া – জুলফিকার আহমেদ
ডেনজিল স্মিথ – কিশোর ওয়াধওয়া
করণ সিং ছারড়া – স্টক এক্সচেঞ্জ সংবাদদাতা
মনিশ চৌধুরী – রানা দাশগুপ্তা
রবীন্দ্র সিং বকশি – বলবিন্দর
দীপক ঘিওয়ালা – গগনভাই
উৎকর্ষ মজুমদার – ছেধা
অভিষেক গুপ্তা – আনওয়ার
অজিত সাতভাই – বিপিনভাই
দানিশ হুসাইন – দুবে
ক্রুনাল পণ্ডিত – মনি শঙ্কর
বিক্রম কাপাডিয়া – সন্দ্বীপ তালওয়ার
বিজয় তিলানি – আশিস
সাই গুন্দেওয়ার – সুহ – শর্মা
গৌরব শর্মা – সাগর মালহোত্রা
সাহিল সাঙ্ঘা – বিনীত মেহরা
এলি আভরাম ("বিলিওনেয়ার" গানে বিশেষ উপস্থিতি)

তথ্যসূত্র

ভারতীয় চলচ্চিত্র
২০১৮-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় ব্যবসা চলচ্চিত্র
আইটেম নাম্বার বিশিষ্ট চলচ্চিত্র
ভারতীয় থ্রিলার চলচ্চিত্র
ওয়াইল্ডার পেনফিল্ড

ওয়াইন্ডার গ্রেভেস পেনফিন্ড(জানুয়ারী ২৬  ১৮৯১ -এপ্রিল ৫, ১৯৭৬) একজন মার্কিন  বংশোদ্ভুত কানাডিয়ান নিউরোসার্জজন তিনি মস্তিষ্কের বিভিন্ন অঞ্চলের গবেষণার মাধ্যমে অস্ত্রোপচারের পদ্ধতি এবং কৌশলগুলি প্রসারিত করেছেন।তিনি বিশেষ ভাবে হ্যালুসিনেশন, চোখের বিভ্রম এবং দেজা ভু নিয়ে গবেষণা করে বেশ সুখ্যাতি অর্জন করেন।  পেনফিল্ড তার জীবনের অনেকটা সময় মানসিক প্রক্রিয়া নিয়ে চিন্তা করে সময় কাটিয়েছিলেন। তার গবেষণার অন্যতম মূল লক্ষ্য ছিলো মানুষের দেহে আত্মার উপস্থিতি বৈজ্ঞানিক উপায়ে ব্যাখ্যা করা।

প্রাথমিক জীবন 

 পেনফিল্ড ২৬ জানুয়ারি ১৮৯১ সালে ওয়াশিংটনে জন্ম গ্রহণ করে।,  তিনি তার জীবনের বেশিরভাগ সময় উইসকনসিন এ কাটিয়েছেন।. তিনি প্রিন্সটন ইউনিভার্সিটি থেকে ১৯১৩ সালে স্নাতক সম্পন্ন করেন। তিনি ১৯১৫ সালে চার্লস শেরিংটন এর অধীনে নিউরোলজি বিভাগে পড়ালেখা শুরু করে।

উদ্ধৃতিসমূহ 

১৮৯১-এ জন্ম
১৯৭৬-এ মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
গুগেনহাইম গবেষণা বৃত্তিধারী
রয়েল সোসাইটির সভ্য
কানাডায় মার্কিন অভিবাসী
মার্কিন ফিলোসফিক্যাল সোসাইটির সদস্য
দারুল উলুম নদওয়াতুল উলামা

দারুল উলুম নাদওয়াতুল উলামা (, , ) হলো ভারত-এর লখনৌ শহরে অবস্থিত একটি প্রখ্যাত ইসলামী শিক্ষা প্রতিষ্ঠান৷ ভারত সহ বিশ্বের অন্যান্য দেশের মুসলিম ছাত্ররা বিপুল সংখ্যায় এখানে পড়াশোনা করে৷ ১৮৯৮ সালে নদওয়াতুল উলামা এটি প্রতিষ্ঠা করে। যা বর্তমানে পরিষদটি থেকেও জনপ্রিয়।

অবস্থান

ইতিহাস 
১৮৯৪ সালে নদওয়াতুল উলামা প্রতিষ্ঠিত হয়। যার অগ্রনায়ক ছিলেন মুহাম্মদ আলি মুঙ্গেরি। এর ৪ বছর পর ১৮৯৮ খ্রিষ্টাব্দে দারুল উলুম নদওয়াতুল উলামার ভিত্তি স্থাপিত হয়।

প্রকাশনা 
এ প্রতিষ্ঠান থেকে আল বাসুল ইসলামি ও আর রায়িদ প্রকাশিত হয়। আন নদওয়া ভূতপূর্ব উর্দু সাময়িকী।

কোর্স

শিক্ষা বর্ষ

তথ্যসূত্র

উদ্ধৃতি

গ্রন্থপঞ্জি

বহিঃসংযোগ
Musahamatu darul uloom nadwatul ulama fi nashril lughatil arabiati wal adabil Islami wa dauruha fi majalis sahafati wal elam
Arabic

১৮৯৪-এ প্রতিষ্ঠিত
ভারতের ইসলামি বিশ্ববিদ্যালয় ও কলেজ
ভারতে ইসলাম
এশিয়ায় ইসলাম
দারুল উলুম নাদওয়াতুল উলামা
১৮৯৮-এ ব্রিটিশ ভারতে প্রতিষ্ঠিত
নদওয়াতুল উলামা
ভারতের দেওবন্দি মাদ্রাসা
১৮৯৮-এ প্রতিষ্ঠিত শিক্ষাপ্রতিষ্ঠান
ইসলামি বিশ্ববিদ্যালয় ও কলেজ
ভারতের মাদ্রাসা
ঘাড় নাড়া পুতুল

ঘাড় নাড়া পুতুল আধুনিক কালের অন্যতম পুতুল। উত্তর চব্বিশ পরগনা জেলার এই পুতুল বিভিন্ন মেলায় দেখা যায়। শিশু মনের মন রঞ্জনের জন্য এই পুতুল বাচ্চাদের কাছে খুবই জনপ্রিয়। বর্তমানে এই পুতুল শিল্পীর সংখ্যা কমে গেলেও আরতি পাল এই ধরনের পুতুল তৈরি করে চলেছেন। পশ্চিমবঙ্গ সরকারের উদ্যোগে এই পুতুল প্রচারের আলোয় এসেছে।

গঠন বর্ণনা
পোড়ামাটি বা কাঁচামাটি দিয়ে এই পুতুল গুলি করা হয়। এই পুতুল গুলোর মাথা শরীরের বাকি অংশের সাথে স্প্রিং দিয়ে জুড়ে থাকে। যার ফলে হালকা টোকা দিলেই মাথাটি নড়তে থাকে। যেন মনে হয় পুতুলটি ঘাড় নড়াচ্ছে। পুতুলের হাত পা শরীরের সাথেই একই সাথে তৈরি করা হয়। কেবল মাথা আলাদা করে করা হয়। বেশ ছোট পুতুলের পাশাপাশি বৃহৎ আকারেরও পুতুল তৈরি করা হয়।

উপজীব্য
বাচ্চাদের মনরঞ্জনের জন্য হুঁকো হাতে বুড়ো বা ইংরেজ সাহেবের সিগারেট খাওয়া অবয়ব তৈরি করা হয়।

প্রস্তুত প্রণালী
প্রথমে মাটি দিয়ে মাথা বাদে বাকি পুতুলের অংশ তৈরি করা হয়। কাঁচা অবস্থাতেই একটি স্প্রিং ঘাড়ের সাথে লাগিয়ে দেওয়া হয়। এরপর আলাদা করে মাথা তৈরি করে ঘাড়ের সাথে লাগানো স্প্রিংয়ের অন্য প্রান্তে সাথে লাগিয়ে দেওয়া হয়। অনেক সময় কাঁচা মাটি রোদে পুড়িয়ে নিয়ে রং করে নেওয়া হয়। আবার কখনো কখনো পুতুলটিকে ভাটিতে পুড়িয়েও নেওয়া হয়।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
পৃষ্ঠীয় পাখনা

পৃষ্ঠীয় পাখনা (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে।

বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা  তাদের চিহ্নিত করে।

অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় টেরিজিওফোরস (pterygiophores)।

কার্যক্রম
পৃষ্ঠীয় ডানার মুল উদ্দেশ্য হলো; সেই প্রাণীটিকে উলটা ঘুরার বিরুদ্ধে প্রতিহত করা এবং হঠাৎ করে টার্ন (বাকঁ ঘুরতে) করতে সহায়তা করা। কিছু প্রজাতি তাদের পৃষ্ঠীয় পাখনাকে অন্যান্য কাজের জন্য অভিযোজিত করেছে। সানফিশ তাদের পৃষ্ঠীয় পাখনাকে (এবং পুচ্ছ পাখনাকে) সম্মুখদিকে এগিয়ে নিতে ব্যবহার করে। কিছু প্রাণী তাদের পৃষ্ঠীয় পাখনাকে সুরক্ষামুলক কাজে ব্যবহারের জন্য (যেমনঃ বিষ বা কাটা হিসেবে) উন্নতি সাধন করেছে। উদাহরণস্বরুপঃ স্পাইনি ডগফিশ এবং পোর্ট জ্যাকসন হাঙরে উভয়েরই নিজস্ব পৃষ্ঠীয় ডানা আছে; যা বিষ নিঃসরণে সক্ষম।

বিলফিশের পৃষ্ঠীয় পাখনা প্রখ্যাত। টুনা, ম্যাকেরেল এবং অন্যান্য স্কোমব্রয়েডের মত বিলফিশ তাদের পৃষ্ঠীয় পাখনায় প্রবাহরেখার সৃষ্টি করেছে, এবং পাখনায় খাঁজ সৃষ্টি করেছে যাতে করে তারা সাঁতার কাটতে পারে। বিলফিশের প্রজাতির পৃষ্ঠীয় পাখনার আকার, গঠন অবস্থান এবং রংয়ের মধ্যে পার্থক্য আছে; ফলে খুব সহজে বিলফিশের প্রজাতিকে শনাক্ত করা যায়। উদাহরণস্বরুপ, শ্বেত মার্লিনের পৃষ্ঠীয় পাখনা আছে, যাতে কালো স্পট আছে। বিলফিশের পৃষ্ঠীয় পাখনা বিরাট, যা খুব সম্ভবত নিজেকে শীতল করতে ব্যবহৃত হয়।

গঠন

আরও দেখুন

 Fish fin
 Submarine sail
 Vertical stabilizer

তথ্যসূত্র

মেরুদণ্ডী প্রাণী
অঙ্গসংস্থান

es:Aleta (zoología)#Dorsales
আশ্চর্য প্রদীপ

আশ্চর্য পুতুল পশ্চিমবঙ্গের উত্তর দিনাজপুরের কুনুরের মৃৎশিল্পীদের এক অভূতপূর্ব অবদান। বাংলার পোড়ামাটির মৃৎশিল্পের অন্যতম নিদর্শন। পাশ্চাত্যের টেবিল ল্যাম্প এর মতনই গ্রাম বাংলার তথা বাংলার জনজীবনের এক অবিচ্ছেদ্য অঙ্গ আশ্চর্য প্রদীপ। এই প্রদীপ বা বাতিদানের কারুকার্য প্রদীপের সৌন্দর্য আরো বাড়িয়ে দিয়েছে।

বর্তমানে শম্ভু রায় এই প্রদীপ তৈরি করেন। সাম্প্রতিক কালে নিত্য ব্যবহারের জন্য গনেশাকৃতির পেনদানি তৈরি করা হচ্ছে।

বর্ণনা 
মাছ, হাতি, ময়ূর, কচ্ছপ ইত্যাদি নানা আকারের এই বাতিদান গুলি তৈরি করা হয়। আগের রেডি বা সর্ষের তেল ব্যবহার করা হতো। তবে বর্তমানে কেরোসিনের তেল ব্যবহার করা হয়। পুতুলের অলংকরণ খুবই শিল্প সুষম মণ্ডিত।

গঠন 
এই বাতিদানের উল্টো দিক দিয়ে তেল ঢালা হয়। তবে অদ্ভুতভাবে তেল পরে যায় না। বাতিদানের মুখের দিক দিয়ে শলতে ঢুকানোর ব্যবস্থা থাকে।

তথ্যসূত্র 

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
উত্তরা টাউন কলেজ

ঢাকার উত্তরা নামক স্থানে উত্তরা টাউন কলেজ স্থাপিত। এটি ৫ তলার একটি বিল্ডিং এর ওপর নির্মিত।

অবকাঠামো ও নিয়মাবলি 
কলেজটি তার অথরিটি দ্বারা পরিচালিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে।
।

শিক্ষা 
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ।

শিক্ষক 
এ কলেজে ৫০ জনের বেশি শিক্ষক বর্তমানে কর্মরত।

শিক্ষার্থী 
প্রায় ৫০০ জন শিক্ষার্থী (বালক ও বালিকা সহ) এখানে অধ্যয়ন করে।

উৎসব 
কলেজটি বিভিন্ন উৎসব পালন করে। সাংস্কৃতিক অনুষ্ঠান সহ, বিজয় দিবস, মাতৃভাষা দিবস, স্বাধীনতা দিবস ও অন্যান্য অনুষ্ঠান পালন করে।

ফলাফল 
কলেজটি তার শুরু থেকেই (১৯৯৮) বেশ ভালো ফলাফল দেখিয়ে আসছে।

তথ্যসূত্র 

উত্তরার শিক্ষাপ্রতিষ্ঠান
১৯৯৮-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়
১৯৯৮-এ বাংলাদেশে প্রতিষ্ঠিত
টমি স্কট

অস্কার চার্লস টমি স্কট (; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২০-এর দশকের শেষার্ধ্ব থেকে ১৯৩০-এর দশকের সূচনাকাল পর্যন্ত আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন টমি স্কট।

খেলোয়াড়ী জীবন 
১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।

সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।

একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তার বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাকে দ্বিতীয় স্থানে পাঠিয়ে দেন।

ব্যক্তিগত জীবন 
ব্যক্তিগত জীবনে বিবাহিত ছিলেন তিনি। তার সন্তান আলফ্রেড স্কট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।

তথ্যসূত্র

আরও দেখুন 
 টেডি হোড
 ওয়েস্ট ইন্ডিয়ান টেস্ট ক্রিকেটারদের তালিকা
 ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৯২-এ জন্ম
১৯৬১-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
জ্যামাইকান ক্রিকেটার
জামাইকার ক্রিকেটার
পাটের পুতুল

বাংলার লৌকিক শিল্পের মধ্যে পাটের তৈরি পুতুল অন্যতম। পশ্চিমবঙ্গের মুর্শিদাবাদ জেলায় ব্যাপক হারে পাটের পুতুল তৈরি করা হয়।

প্রস্তুতি

পাটকে জলে পঁচিয়ে তার থেকে তন্তু বের করে নেওয়া হয়। এরপর সেই তন্তু রোদে শুকিয়ে নিয়ে তা থেকে নানা সামগ্ৰী তৈরি করা হয়। নিত্য প্রয়োজনীয় পাপোশ ব্যাগ থেকে শুরু শৌখিন সামগ্রীর মধ্যে পুতুল তৈরি করা হয়।

উৎকৃষ্ট মানের তন্তুকে ভালো করে শুকিয়ে নিয়ে তারপর নানা রং করা হয়। এর পর রঙিন তন্তু থেকে পুতুল তৈরি করা হয়।

উপজীব্য
বাচ্চাদের মন ভোলানো নানা পুতুল তৈরি করা হয়। শিশু মনের উপযোগী 'Doll' পুতুল তৈরি করা হয়।

তথ্যসূত্র

খেলনা
ভারতীয় পুতুল
উইলিয়াম হোয়াইসল

উইলিয়াম উইলফ্রিড হোয়াইসল (; জন্ম: ৩১ অক্টোবর, ১৮৮৭ - মৃত্যু: ১১ নভেম্বর, ১৯৩০) নটিংহ্যামশায়ারের উডবোরায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তিনি ডজ হোয়াইসল নামে পরিচিতি লাভ করেন। ইংল্যান্ড ক্রিকেট দলের অন্যতম সদস্য ছিলেন। ১৯২৫ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন ডজার হোয়াইসল নামে পরিচিত উইলিয়াম হোয়াইসল।

ডানহাতি ব্যাটসম্যান উইলিয়াম হোয়াইসল প্রথম বিশ্বযুদ্ধের পূর্বে খুব কমই সফলতা পেয়েছেন। তবে, যুদ্ধের পর ১৯২০-এর দশকে নিজের ব্যাটিংয়ে বৈপ্লবিক পরিবর্তন আনেন। নটিংহ্যামশায়ারের পক্ষে ব্যাটিং উদ্বোধনে নেমে ধারাবাহিকভাবে উত্তরোত্তর সফলতা লাভ করেন।

খেলোয়াড়ী জীবন 
১৯২৯ সালে কাউন্টি চ্যাম্পিয়নশীপের শিরোপা জয়ী নটিংহ্যামশায়ারের শীর্ষ ব্যাটসম্যানের ভূমিকায় অবতীর্ণ হন। ঐ প্রতিযোগিতায় তিনি ২,০৭৯ রান তুলে গ্লুচেস্টারশায়ারের আলফ্রেড ডিপারের সাথে যৌথভাবে সর্বোচ্চ রান সংগ্রাহক হন। এরফলে পুনরায় ইংরেজ দলে খেলার জন্য আমন্ত্রণ লাভ করেন।

১৯২৪-২৫ মৌসুমে অস্ট্রেলিয়া সফরের জন্য ইংল্যান্ড দলের অন্যতম সদস্যরূপে মনোনীত হন। দলে তিনি বিকল্প উইকেট-রক্ষকের ভূমিকায় অবতীর্ণ হয়েছিলেন। তিন টেস্টে অংশগ্রহণ করেন উইলিয়াম হোয়াইসল। ১৬ জানুয়ারি, ১৯২৫ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। অ্যাডিলেডে ৭৫ ও মেলবোর্ন ক্রিকেট গ্রাউন্ডে ৭৬ রানের মূল্যবান ইনিংস উপহার দেন তিনি।

১৯৩০ সালের অ্যাশেজ সিরিজের ফলাফল নির্ধারণী খেলায় অস্ট্রেলিয়ার বিপক্ষে অংশ নেন। তবে তার এ অংশগ্রহণ সফলতার মুখ দেখেনি। খেলায় তিনি মাত্র ১৩ ও ১০ রান তুলেন। এছাড়া ফিল্ডিংয়েও তার সপ্রতিভ অংশগ্রহণ ছিল না। ঐ খেলায় তার দল ইনিংসের ব্যবধানে পরাভূত হয়েছিল।

ব্যক্তিগত জীবন 
১৯২৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদায় ভূষিত হন তিনি।

এর মাত্র দুই মাস পরই উইলিয়াম হোয়াইসলের দেহাবসান ঘটে। নৃত্য উপযোগী মেঝেতে পিছলিয়ে পড়ে যান ও কনুইয়ে আঘাতপ্রাপ্ত হন। ক্রমাগত রক্তক্ষরণের ফলে সৃষ্ট বিষক্রিয়ায় দুই সপ্তাহ পর ১১ নভেম্বর, ১৯৩০ তারিখে নটিংহামে মৃত্যুবরণ করেন তিনি।

তথ্যসূত্র

আরও দেখুন 
 রয় কিলনার
 সারে কাউন্টি ক্রিকেট ক্লাব
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 

 
 
 ইয়াহু.কমে উইলিয়াম হোয়াইসল 

১৮৮৭-এ জন্ম
১৯৩০-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
উইজডেন বর্ষসেরা ক্রিকেটার
এ. ই. আর. জিলিগান একাদশের ক্রিকেটার
নটিংহ্যামশায়ারের ক্রিকেটার
নটিংহ্যামশায়ারের ব্যক্তি
নর্থ ভার্সাস সাউথের ক্রিকেটার
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
লর্ড হক একাদশের ক্রিকেটার
স্যার জুলিয়েন কান একাদশের ক্রিকেটার
জীবাণুদূষণে মৃত্যু
হিন্দি মিডিয়াম

হিন্দি মিডিয়াম একটি ভারতীয় কমেডি-ড্রামা চলচ্চিত্র। এটি জিনাত লাখানি দ্বারা লিখিত এবং সকেত চৌধুরী দ্বারা পরিচালিত। প্রধান চরিত্রে রয়েছেন ইরফান খান এবং সাবা কমর। ২০১৭ সালের ১৯ মে চলচ্চিত্র মুক্তি পায়। হিন্দি মিডিয়াম চলচ্চিত্রটি পেয়েছে ৬টি প্রধান মনোনয়ন এবং ৬৩তম ফিল্মফেয়ার পুরস্কার, সেরা পরিচালক জন্য সকেত চৌধুরী এবং সেরা অভিনেতা (সমালোচক)র জন্য ইরফান খান, শ্রেষ্ঠ অভিনেত্রীর জন্য সাবা  কমর এবং সেরা পার্শ্ব অভিনেতার জন্য দিপক দোবরিয়ালরা এটা করার জন্য ফিল্মফেয়ার পুরস্কার শ্রেষ্ঠ চলচ্চিত্র এবং শ্রেষ্ঠ অভিনেতার পুরস্কার পান খান।

কাহিনী  
রাজ বত্রা (ইরফান খান) একজন সমৃদ্ধ ব্যবসায়ী যিনি দিল্লিতে থাকেন সঙ্গে তার স্ত্রী মিতা (সাবা কমর)। তারা একটি হিন্দি মাধ্যম স্কুলে পড়েছেন, কিন্তু চান তাদের ৫ বছর বয়সী মেয়ে, পিয়া (দিশীতা সেহগাল)কে ভর্তি করতে অন্যতম শীর্ষ বিদ্যালয় দিল্লিতে। এমন একটি শীর্ষ স্কুল 'দিল্লি গ্রামার স্কুল' আছে। আর এর একটি শর্ত যে, তারা এমন শিক্ষার্থীদের ভর্তি করে যাদের বাসা ৩কি.মি. ব্যাসার্ধে। তাই তারা  পরিবার সহ চলে আসে বসন্ত বিহার।

পিয়া অবশেষে ভর্তি হয়। কিন্তু মোহন (অংশুমান নন্দী), শামের পুত্র নির্বাচিত হয়না। রাজ ও তার পরিবার শামের বাড়ি ছেড়ে নিজেদের বাড়ি চলে যায়। শাম চলে যায় স্কুলে, যেখানে মোহন অধ্যয়নরত হয়।এটি দেখার পর রাজ সেই স্কুলে কিছু অর্থ দান করে থাকে।

শ্রেষ্ঠাংশে 
 রাজ বাত্রা হিসেবে ইরফান খান
 মিতা বাত্রা হিসেবে সাবা কমর
 শামপ্রকাশ হিসেবে দীপক দোবরিয়াল 
 পিয়া বাত্রা হিসেবে দিশীতা সেহগাল

মুক্তি 
চলচ্চিত্র মুক্তি পায় বিশ্বব্যাপী ১৯ মে,২০১৭ সালে। হিন্দি মাধ্যম ঘোষিত হয়েছিল 'ট্যাক্স-ফ্রি' গুজরাত, মহারাষ্ট্র। মধ্যপ্রদেশ এবং দিল্লিতে।

স্যাটেলাইট রাইটস এর হিন্দি মিডিয়াম এবং রাবতা বিক্রি করা হয়েছিল সোনি ছবি নেটওয়ার্ক এ।

সাউন্ডট্র্যাক

পুরস্কার এবং মনোনয়ন

তথ্যসূত্র

বহিঃসংযোগ 
 
 হিন্দি মাধ্যম এ Bollywood Hungama

২০১৭-এর চলচ্চিত্র
ভারতীয় চলচ্চিত্র
২০১০-এর দশকের হিন্দি ভাষার চলচ্চিত্র
দিল্লির পটভূমিতে চলচ্চিত্র
কুম্ভিলতা বিতর্কে জড়িত চলচ্চিত্র
শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
ভারতীয় হাস্যরসাত্মক নাট্য চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
টি-সিরিজের চলচ্চিত্র
তেও এরনঁদেজ

তেও বার্নার্ড ফ্রাঙ্কোজ হার্নানদেজ (জন্ম ৬ অক্টোবর ১৯৯৭), সাধারনত তেও হিসেবেও পরিচিত, হলেন একজন ফরাসী পেশাদার ফুটবলার, যিনি ইতালির ফুটবলের শীর্ষ স্তর সেরিয়ে আ ক্লাব এসি মিলান এবং ফ্রান্স ফুটবল দলের একজন লেফ্ট ব্যাক হিসেবে খেলে থাকেন।

ক্লাব খেলোয়াড়ী জীবন

আটলেন্টিকো মাদ্রিদ
জন্ম ফ্রান্সের মার্সেলি শহরে, ২০০৮ সালে তেও স্পেনীয় ফুটবল ক্লাব আতলেতিকো মাদ্রিদ এর কিশোর বিভাগে যোগদান করেন, তখন তার বয়স ছিল মাত্র ১০ বছর। কিশোর বিভাগে খেলার মাধ্যমে তার খেলার উন্নতি করার পর, ২০১৫ সালের গ্রীষ্মের, তাকে আটলেন্টিকো মাদ্রিদ বি-তে উন্নিত করা হয় (যা হল ক্লাবটির ভবিষ্যতে জন্য সংরক্ষিত খেলোয়াড়দের নিয়ে তৈরী দল) এবং স্পেনীয় চতুর্থ বিভাগীয় লিগ তের্সেরা ডিভিশন-এ খেলানোর সুযোগ দেয়া হয়।

রিয়াল মাদ্রিদ
২০১৭ সালের ৫ই জুলাই, তেও ২০১৭-১৮ মৌসুমে জনপ্রিয় স্পেনীয় ফুটবল ক্লাব রিয়াল মাদ্রিদ-এ চলে আসেন, তাদের সাথে তিনি পরবর্তী ছয় বছরের জন্য চুক্তিবদ্ধ হন। একই বছরের ১৬ই আগস্ট তিনি ক্লাবটির হয়ে অভিষিক্ত হন, সেদিন তিনি অ্যাটাকিং মিডফিল্ডার মার্কো অ্যাসেন্সিও-এর পরিবর্তে মাঠে নামেন, যে খেলাটি ছিল ২০১৭ সালে বার্সেলোনার বিপক্ষে হওয়া সুপারকোপা দ্য এসপানা ম্যাচ এবং যেটিতে তারা ঘরের মাঠে ২-০ গোলে জিতে নেয়।

রিয়াল সোসিয়েদাদে ধারে 
১০ আগস্ট ২০১৮ সালে হার্নানদেজকে রিয়াল সোসিয়েদাদে লোনে পাঠায় রিয়াল মাদ্রিদ।

এসি মিলান 
৭ জুলাই ২০১৯ সালে হার্নানদেজ আনুষ্ঠানিকভাবে সেরিয়ে আ ক্লাব এসি মিলানে যোগ দেন ২০ মিলিয়ন ইউরো ট্রান্সফার ফিতে। এসি মিলান কিংবদন্তি পাওলো মালদিনি তাকে বিশেষভাবে দলে যোগদানের অনুরোধ জানালে হার্নানদেজ রাজি হোন। একই বছরের ২১ সেপ্টেম্বর এসি মিলানের হয়ে তার অভিষেক হয় নগর প্রতিদ্বন্দ্বী ইন্টার মিলানের বিপক্ষে।

২০২২ এর জুলাইতে এসি মিলানের অধিনায়ক আলেসিও রোমানিওলি দল ছেড়ে লাৎসিয়োতে যোগদান করায় ২০২২-২৩ মৌসুম হতে সহ-অধিনায়ক নির্বাচিত হন হার্নানদেজ।

ব্যক্তিগত জীবন
তেও'র পিতা, জিয়ান-ফ্রাঙ্কোজ 'ও, একজন ফুটবলার ছিলেন। তিনিও একজন সেন্ট্রাল ডিফেন্ডার হিসেবে তার পূর্বের ক্লাব আটলেন্টিকো মাদ্রিদের হয়ে খেলেছেন। তার বড় ভাই লুকাস'ও একজন ডিফেন্ডার হিসেবে জার্মান বুন্দেসলিগা ক্লাব বায়ার্ন মিউনিখে খেলে পরিপক্কতা লাভ করেছেন।

খেলোয়াড়ী জীবনের পরিসংখ্যান

ক্লাব

তথ্যসূত্র

বহিঃসংযোগ
Real Madrid profile
France profile  at FFF

১৯৯৭-এ জন্ম
জীবিত ব্যক্তি
মার্সেলির ক্রীড়া ব্যক্তিত্ব
ফরাসি ফুটবলার
স্পেনীয় বংশোদ্ভূত ফরাসী ফুটবলার
ফুটবল ফুলব্যাক
লা লিগার খেলোয়াড়
তেরসেরা দিভিসিওনের খেলোয়াড়
আতলেতিকো মাদ্রিদ বি-এর ফুটবলার
দেপোর্তিভো আলাভেসের খেলোয়াড়
রিয়াল মাদ্রিদ ফুটবল ক্লাবের খেলোয়াড়
ফ্রান্সের আন্তর্জাতিক ফুটবলার
ফরাসী প্রবাসী ফুটবলার
স্পেনে বসবাসরত প্রবাসী ফুটবলার
রিয়াল সোসিয়েদাদের ফুটবলার
এসি মিলানের খেলোয়াড়
সেরিয়ে আ-এর খেলোয়াড়
২০২২ ফিফা বিশ্বকাপের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ফ্রান্সের আন্তর্জাতিক যুব ফুটবলার
ফরাসি প্রবাসী ফুটবলার
ইতালিতে প্রবাসী ফুটবলার
স্পেনে প্রবাসী ফুটবলার
ইতালিতে ফরাসি প্রবাসী ক্রীড়াবিদ
স্পেনে ফরাসি প্রবাসী ক্রীড়াবিদ
স্পেনীয় বংশোদ্ভূত ফরাসি ব্যক্তি
উয়েফা ইউরো ২০২৪-এর খেলোয়াড়
২১শ শতাব্দীর ফরাসি পুরুষ ক্রীড়াবিদ